เวนเกอร์ ยัน ไม่เปลี่ยนสไตล์ วิลเชียร์ เชื่ออนาคตรุ่งแน่
สำนักข่าวต่างประเทศ รายงานวันที่ 8 ส.ค. ว่า อาร์แซน เวนเกอร์ ผู้จัดการทีม ปืนใหญ่ อาร์เซนอล ยอมรับ ตนไม่สามารถเปลี่ยนสไตล์การเล่นของ แจ็ค วิลเชียร์ เพลย์เมกเกอร์ร่างเล็กของทีม ถึงแม้จะเป็นปัจจัยที่ทำให้ลูกทีมมีอาการบาดเจ็บรบกวนอย่างต่อเนื่อง,กองกลางวัย 23 ปี มีแนวโน้มจะอดลงสนามช่วยทีมนานถึง 8 สัปดาห์ หลังมีอาการบาดเจ็บที่ข้อเท้าระหว่างการซ้อม จากจังหวะปะทะกับ กาเบรียล เปาลิสตา เพื่อนร่วมทีม ซึ่งอาการบาดเจ็บในบริเวณดังกล่าว เคยทำให้แข้งดังรายนี้ต้องพลาดรับใช้ทีมชาติอังกฤษในปีก่อนมาแล้ว,อย่างไรก็ตาม เวนเกอร์เชื่อว่า วิลเชียร์ที่ลงเล่นในลีกไปไม่ถึง 50 เกม นับตั้งแต่ปี 2011 จะไม่พยายามเปลี่ยนสไตล์การเล่นของตัวเองเพื่อเลี่ยงจากการบาดเจ็บอย่างแน่นอน,คุณไม่สามารถเล่นฟุตบอลได้อย่างอิสระโดยไม่ถูกปะทะ และการเล่นของแจ็ค คือการเลี้ยงบอลตะลุยเข้าไป ถ้าคุณเปลี่ยนสไตล์การเล่นของนักเตะ ก็เหมือนเอาจุดแข็งออกจากแนวการเล่นของเขา,เราทุกคนถูกโปรแกรมมาให้เรียนรู้ในการตอบสนองต่อสถานการณ์ที่เกิดขึ้น หลังจากอายุมากขึ้น มีประสบการณ์มากขึ้น เราสามารถยกระดับคุณภาพของตัวเองในแนวทางที่มีประสิทธิภาพได้มากขึ้น แต่เราไม่สามารถเปลี่ยนพื้นฐานการเล่นของตัวเองได้,สไตล์การเล่นของแจ็ค คือรับบอลตะลุยไปข้างหน้า และคลายบอลในจังหวะที่คับขัน แต่มันก็ทำให้เขาต้องเจอการปะทะที่มากกว่า หากเทียบกับ กิลแบร์โต ซิลวา ที่จะยืนต่ำคอยดักจังหวะ หรือ เมซุต โอซิล ที่ไม่ได้เลี้ยงบอลบ่อยๆ แจ็คเป็นนักฟุตบอลที่ใช้สมอง มีสมองในการสร้างสรรค์เกม และไม่มีเบรกมือเป็นของตัวเอง ทั้งหมดทำให้เขาสามารถสร้างโอกาสในพื้นที่สุดท้ายได้,สำหรับอาร์เซนอล มีโปรแกรมเปิดฤดูกาล 2015-16 โดยเปิดรังเอมิเรต สเตเดียม รับการมาเยือนของทีมเวสต์แฮม ยูไนเต็ด ในวันอาทิตย์ที่ 9 สิงหาคมนี้
อาร์แซน เวนเกอร์ ยอมรับ ไม่สามารถเปลี่ยนสไตล์การเล่นของ แจ็ค วิลเชียร์ เพลย์เมกเกอร์ร่างเล็กของทีมได้ ถึงแม้จะเป็นปัจจัยที่ทำให้นักเตะมีอาการบาดเจ็บรบกวน
พรีเมียร์ลีก,อังกฤษ,แจ็ค วิลเชียร์,ปืนใหญ่,อาร์เซนอล,อาร์แซน เวนเกอร์,ข่าวกีฬา,ข่าว,ไทยรัฐออนไลน์